ทหารอเมริกัน และทหารองค์การนาโต้ มีบทบาทสำคัญอย่างไร ในอัฟกานิสถาน
ปัจจุบันมีทหารอเมริกัน และทหารองค์การนาโต้อยู่ในอัฟกานิสถานราว 100,000 นาย วันนี้ผู้สื่อข่าว VOA Andre Nesnera มีรายงานว่า ทหารต่างชาติ
องค์การสนธิสัญญาแอตแลนติกเหนือหรือนาโต้เริ่มปฏิบัติการในอัฟกานิสถานมาตั้งแต่ปี 2003 แล้วองค์การนาโต้มีกองกำลังทหารทั้งหมดประมาณ 60,000 นาย ซึ่งเป็นส่วนหนึ่ง ของกองกำลังที่ใช้ในยามฉุกเฉินขององค์การสหประชาชาติหรือที่รู้จักกันในชื่อ กองกำลังช่วยเหลือด้านความปลอดภัยระหว่างประเทศหรือ ISAF ในจำนวนนี้เป็นทหารจากกองทัพสหรัฐราว30,000 นายนักวิเคราะห์เชื่อว่า จุดประสงค์ของนาโต้ในอัฟกานิสถานมีอยู่ 3 ประการประการแรกคือ การช่วยเหลือรัฐบาลอัฟกันฟื้นฟู และสร้างเสถียรภาพในประเทศประการที่สองคือการฝึกฝนทหาร และตำรวจอัฟกัน และประการสุดท้ายคือ การตามล่าและกวาดล้างกลุ่มก่อการร้ายทางภาคใต้ของอัฟกานิสถานซึ่งเป็นแหล่งกบดานของสมาชิกกลุ่มทาลีบานซึ่งถูกขับออกจากอำนาจตั้งแต่ปี 2001 โดยกองกำลังที่นำโดยกองทัพสหรัฐ คุณ Tomas Valasek ผู้เชี่ยวชาญเกี่ยวกับองค์การนาโต้และอัฟกานิสถานแห่งศูนย์ปฏิรูปยุโรปในกรุงลอนดอนกล่าวว่า ขณะนี้ภารกิจในอัฟกานิสถานที่ใช้ชื่อว่าปฏิบัติการเพื่อเสรีภาพถาวร และกองกำลังขององค์การนาโต้ กำลังบรรจบเข้าหากันอย่างช้าๆทั้งที่ในความเป็นจริงนั้น ปฏิบัติการเพื่อเสรีภาพถาวรมีเป้าหมาย ในการตามล่านายโอซาม่าบิน ลาเดน รวมทั้งผู้นำคนอื่นๆ ของกลุ่มอัลไคยด้าและกลุ่มทาลีบานในขณะที่ภารกิจของกองกำลังนาโต้ คือผู้รักษาสันติภาพที่คอยสนับสนุนให้รัฐบาลอัฟกันปกครองประเทศอย่างสันติแต่เนื่องจากภารกิจในอัฟกานิสถาน เป็นงานที่ยากกว่าที่คิดไว้บทบาทของกองกำลังนาโต้จึงได้เปลี่ยนจากผู้รักษาสันติภาพในตอนแรก ไปเป็นผู้ทำการรบเสียเอง เดือนกรกฎาคมที่ผ่านมา คือเดือนที่มีทหารสหรัฐและทหารนาโต้เสียชีวิตในอัฟกานิสถานมากที่สุด ด้วยจำนวน 76 คนในขณะที่นักวิเคราะห์เชื่อว่า ในช่วงใกล้เลือกตั้งประธานาธิบดีอัฟกานิสถานในวันที่20 สิงหาคมนี้ กลุ่มทาลีบานจะยิ่งโจมตีหนักขึ้น อาจารย์ Sean Kay แห่งมหาวิทยาลัย Ohio Wesleyan ในสหรัฐระบุว่าในช่วงไม่กี่ปีที่ผ่านมา กลุ่มทาลีบานได้ปรับเปลี่ยนมาใช้ยุทธวิธีที่มาจากทางอิรักคือการใช้ระเบิดพลีชีพ ซึ่งก่อนหน้านี้ไม่เคยมีในอัฟกานิสถานมาก่อน แต่กลับเพิ่มขึ้นมากในช่วงหลังๆ ในขณะเดียวกัน อาจารย์ Michael William แห่งมหาวิทยาลัยลอนดอนบอกว่า กลุ่มทาลีบาน กำลังใช้ยุทธวิธีแบบกองโจรคือซุ่มโจมตีหรือก่อกวนแล้วหลบหนีโดยไม่มีการครอบครองอาณาเขตมากมาย กลุ่มทาลีบานปล่อยให้กองกำลังนาโต้ปกป้องเขตแดนต่างๆแล้วคอยโจมตีก่อความวุ่นวาย ซึ่งเป็นงานที่ง่ายกว่าเดิมแต่เป็นภารกิจที่ยากขึ้นสำหรับทหารนาโต้ ซึ่งในประเด็นนี้ทางเจ้าหน้าที่อเมริกันคุณ Charles Kupchan จากสภาความสัมพันธ์ต่างประเทศในกรุงวอชิงตันเสริมว่าที่ผ่านมาภารกิจต่อต้านการก่อการร้ายทำได้ยาก เนื่องจากสมาชิกกลุ่มทาลีบาน สามารถหลบหนีทหารข้ามชายแดนไปยังปากีสถานได้ คุณ Kupchanกล่าวว่าสหรัฐยังไม่ได้รับอนุญาต ให้นำกำลังทหารข้ามชายแดนเข้าไปในเขตปากีสถานกลุ่มทาลีบานจึงเสมือนมีที่กำบังอันปลอดภัย สามารถลอบเข้ามาโจมตีในอัฟกานิสถาน แล้วหลบหนีเข้าไปยังปากีสถานได้ง่ายๆ ในขณะเดียวกันผู้เชี่ยวชาญหลายคนระบุว่า หากนาโต้ไม่สามารถกวาดล้างกลุ่มทาลีบาน และนำเสถียรภาพกลับคืนสู่อัฟกานิสถานด้วยการรวมอำนาจสู่รัฐบาลกลางได้ ความน่าเชื่อถือขององค์การนาโต้จะถูกสั่นคลอนและผู้เชี่ยวชาญยังบอกด้วยว่า เสถียรภาพ และความมั่นคงในอัฟกานิสถานจะเกิดขึ้นได้อย่างแท้จริงก็ด้วยความร่วมมือของประชาคมโลกทางเศรษฐกิจ การเงิน และการส่งความช่วยเหลือด้านต่างๆให้แก้รัฐบาลอัฟกัน และว่าลำพังแค่องค์การนาโต้ คงไม่สามารถจัดการกับสถานการณ์ในอัฟกานิสถานได้อย่างแน่นอน